Kvitova se aanvaller kry 8 jaar tronkstraf | Netwerk24
Petra Kvitova op 'n mediakonferensie ná die aanval in Desember 2016. Foto: Reuters
Kvitova het ernstige beserings aan haar linkerhand (die een waarmee sy 'n raket vashou) opgedoen terwyl sy tydens die aanval in Desember 2016 met die indringer, Radim Zondra, in haar woonstel gestoei het.
Toe Kvitova in Februarie getuig het, het sy gesê daar was "bloed orals". Sy het gesê sy het die aanvaller onmiddellik aan sy oë herken in foto's wat die polisie aan haar gewys het.
Nog nie een van die partye het teen die vonnis geappelleer nie, maar hulle mag dit later doen, sê Eva Angyalossy, 'n woordvoerder van die Brno-streekhof.
Die Tsjeg, wat weens die aanval 'n operasie van vier uur ondergaan het, het in Mei 2017 in die Franse Ope na beroepstennis teruggekeer. Sy het in Junie daardie jaar die Aegon Classic gewen.
Kvitova, nr. 2 op die wêreldranglys, het in Januarie 2019 die eindstryd van die Australiese Ope gehaal.
Sy kan moontlik ná afloop van die Miami-toernooi die naweek vir die eerste keer in haar loopbaan die nr. 1-plek op die ranglys inneem. – Reuters